**ΝΕΕΣ ΟΔΗΓΙΕΣ ΓΙΑ ΤΗΝ ΑΝΤΙΜΕΤΩΠΙΣΗ ΤΗΣ COVID 19**

Εάν μαθητής/τρια παρουσιάσει συμπτώματα που παραπέμπουν σε λοίμωξη από covid-19, θα πρέπει να γίνει ιατρική αξιολόγηση με πρωτοβουλία των γονέων.

* Εάν η ιατρική αξιολόγηση οδηγήσει στο συμπέρασμα πως δεν προκύπτουν ενδείξεις λοίμωξης covid-19, ο/η μαθητής θα επιστρέψει στο σχολείο μετά την παρέλευση τουλάχιστον ενός εικοσιτετράωρου απυρεξίας χωρίς τη λήψη αντιπυρετικού και την ύφεση των συμπτωμάτων.
* Εάν ο/η μαθητής/τρια χαρακτηριστεί ως ύποπτο κρούσμα covid-19, χωρίς να υπάρχει εναλλακτική διάγνωση
* Θα πρέπει να υποβληθεί σε εργαστηριακό έλεγχο(δεν συστήνεται στην περίπτωση αυτή αυτοδιαγνωστικό self test).Εάν το αποτέλεσμα είναι **αρνητικό**, ο/η μαθητής επιστρέφει στο σχολείο όταν τα συμπτώματα υφεθούν ή παρέλθει οποιοδήποτε άλλο πέρα από covid-19 πρόβλημα υγείας. Για την επιστροφή στο σχολείο δεν είναι απαραίτητη η προσκόμιση ιατρικής βεβαίωσης και ο/η μαθητής/τρια ακολουθεί τη διαδικασία του αυτοδιαγνωστικού ελέγχου.
* Αν παρά τις συστάσεις, δεν υποβληθεί σε εργαστηριακό έλεγχο τότε ο/η μαθητής/τρια παραμένει στο σπίτι του/της για δέκα ημέρες από την έναρξη των συμπτωμάτων και μέχρι να συμπληρωθούν τρία εικοσιτετράωρα απυρεξίας χωρίς τη λήψη αντιπυρετικού και την ύφεση των συμπτωμάτων.
* Αν το αποτέλεσμα του εργαστηριακού ελέγχου είναι **θετικό**, τότε ο/η μαθητής/τρια παραμένει στο σπίτι του/της για τουλάχιστον πέντε ημέρες από την ημέρα του θετικού εργαστηριακού διαγνωστικού ελέγχου. *Ο μαθητής/τρια επιστρέφει στο σχολείο μετά την παρέλευση του πενθημέρου εάν δεν υπάρχουν συμπτώματα ή τα συμπτώματα βελτιώνονται και με πλήρη υποχώρηση του πυρετού για ένα 24ωρο χωρίς τη λήψη* *αντιπυρετικού*, υπό τις εξής προϋποθέσεις:
* *Εάν ο μαθητής/τρια είναι εμβολισμένος/η ή με ιστορικό νόσησης εντός του τελευταίου τριμήνου, εφόσον την* ***έκτη******ημέρα ο αυτοδιαγνωστικός έλεγχος***

***(self test) είναι αρνητικός*.**

* *Εάν ο μαθητής/τρια δεν είναι εμβολιασμένος/η ή χωρίς ιστορικό νόσησης το τελευταίο τρίμηνο, εφόσον την* ***έκτη******ημέρα ο εργαστηριακός διαγνωστικός έλεγχος( rapid test) είναι αρνητικός.***

Οι μαθητές/τριες άνω των 12 ετών που επιστρέφουν στο σχολείο, υποχρεωτικά για τουλάχιστον πέντε ημέρες ακόμα, χρησιμοποιούν μάσκα υψηλής αναπνευστικής προστασίας (Ν95 ή ΚΝ95 ή FFP2) ή διπλή μάσκα.

Στο διάστημα που ο/η μαθητής παραμένει στο σπίτι του/της έχει το δικαίωμα να παρακολουθεί τηλεκπαίδευση.

**ΣΤΕΝΗ ΕΠΑΦΗ ΣΤΟ ΣΧΟΛΕΙΟ** επιβεβαιωμένου κρούσματος covid-19 είναι :

* Οι μαθητές/τριες του ίδιου τμήματος.
* Οι μαθητές/τριες που ανήκουν σε διαφορετικό τμήμα αλλά παρακολούθησαν μάθημα μαζί του στην ίδια αίθουσα κατά το σαρανταοκτάωρο πριν την έναρξη των συμπτωμάτων ή έως και δέκα μέρες μετά από αυτήν, εφόσον η κοινή παρακολούθηση μαθήματος/μαθημάτων διήρκησε δύο τουλάχιστον διδακτικές ώρες έστω και όχι συνεχόμενα.
* Οι μαθητές/τριες που στο τμήμα τους δίδαξε εκπαιδευτικός για δύο τουλάχιστον ώρες το τελευταίο σαρανταοκτάωρο πριν την έναρξη των συμπτωμάτων ή έως και δέκα μέρες μετά από αυτήν, έστω και όχι συνεχόμενα.
* Οι μαθητές/τριες που μετακινήθηκαν με το ίδιο σχολικό λεωφορείο κατά το τελευταίο σαρανταοκτάωρο πριν την έναρξη των συμπτωμάτων.

**Οι μαθητές/τριες που ορίζονται ως στενή επαφή συνεχίζουν τις δραστηριότητές τους αλλά θα πρέπει**:

* Εάν πρόκειται για ανεμβολίαστους μαθητές/τριες ή χωρίς ιστορικό νόσησης το τελευταίο τρίμηνο,
* την δεύτερη και την έκτη ημέρα από την τελευταία επαφή με το επιβεβαιωμένο κρούσμα, να προσέρχονται στο σχολείο με **αρνητικό rapid test**.
* την τρίτη, τέταρτη και πέμπτη ημέρα από την τελευταία επαφή με το επιβεβαιωμένο κρούσμα, να προσέρχονται στο σχολείο με **αρνητικό self test.**
* Εάν πρόκειται για πλήρως εμβολιασμένους μαθητές/τριες (δηλαδή να έχουν περάσει 14 ημέρες από τη δεύτερη δόση) ή με ιστορικό νόσησης το τελευταίο τρίμηνο,

 την δεύτερη, τέταρτη και έκτη ημέρα, από την τελευταία επαφή με το επιβεβαιωμένο

 κρούσμα να προσέρχονται στο σχολείο με **αρνητικό self test.**

Μετά την πάροδο της πενθήμερης συστηματικής παρακολούθησης οι μαθητές/τριες εφόσον παραμένουν ασυμτωματικοί/κές και είναι αρνητικά τα αποτελέσματα στα τεστ που έχουν υποβληθεί, επιστρέφουν στη διαδικασία τακτικού ελέγχου(δηλαδή self test κάθε Τρίτη και Παρασκευή).

**ΣΤΕΝΗ ΕΠΑΦΗ ΜΕ ΚΡΟΥΣΜΑ ΜΕ ΤΟ ΟΠΟΙΟ ΔΙΑΒΙΟΥΝ ΚΑΤΩ ΑΠΟ ΤΗΝ ΙΔΙΑ ΣΤΕΓΗ**

* Εάν πρόκειται για ανεμβολίαστους μαθητές/τριες ΠΑΡΑΜΕΝΟΥΝ στο σπίτι τους και παρακολουθούν τηλεκπαίδευση, για διάστημα πέντε ημερών από την έναρξη των συμπτωμάτων του κρούσματος. Την **πέμπτη** ημέρα υποβάλλονται σε αυτοδιαγνωστικό έλεγχο (self test).Εάν το αποτέλεσμα είναι αρνητικό επιστρέφουν στο σχολείο(επιδεικνύοντας το αποτέλεσμα του test) την **έκτη** ημέρα αλλά συνεχίζουν να παρακολουθούν την υγεία τους για έναρξη συμπτωμάτων.
* Εάν πρόκειται για πλήρως εμβολιασμένους μαθητές/τριες (δηλαδή να έχουν περάσει 14 ημέρες από τη δεύτερη δόση) ή με ιστορικό νόσησης το τελευταίο τρίμηνο, συνεχίζουν κανονικά τις δραστηριότητες τους υπό τις εξής προϋποθέσεις:
* την δεύτερη, τέταρτη και έκτη ημέρα, από την τελευταία επαφή με το επιβεβαιωμένο

 κρούσμα να προσέρχονται στο σχολείο με **αρνητικό self test.**

* Οι μαθητές/τριες άνω των 12 ετών χρησιμοποιούν υποχρεωτικά για τουλάχιστον δέκα ημέρες, μάσκα υψηλής αναπνευστικής προστασίας (Ν95 ή ΚΝ95 ή FFP2) ή διπλή μάσκα.

**Σας ευχαριστούμε για τη συνεργασία σας!**

Από τη Διεύθυνση